CELEX: 62007TN0365
Language: el
Date: 2007-09-17 00:00:00
Title: Υπόθεση T-365/07: Προσφυγή της 17ης Σεπτεμβρίου 2007 — Traxdata France κατά ΓΕΕΑ — Ritrax (TRAXDATA, TEAM TRAXDATA)

24.11.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 283/33
            
         Προσφυγή της 17ης Σεπτεμβρίου 2007 — Traxdata France κατά ΓΕΕΑ — Ritrax (TRAXDATA, TEAM TRAXDATA)
   (Υπόθεση T-365/07)
   (2007/C 283/61)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Traxdata France SARL (Παρίσι, Γαλλία) (εκπρόσωπος: F. Valentin, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Ritrax Corp. Ltd (Λονδίνο, Ηνωμένο Βασίλειο)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (ΓΕΕΑ), της 23ης Μαΐου 2007, στις υποθέσεις R 1337/2005-1, R 1338/2005-1, R 1339/2005-1 και R 1340/2005-1 και να αναγνωρίσει συνεπώς την ακυρότητα των σημάτων TRAXDATA CTMs (αριθ. 000007393, αριθ. 000877779 και αριθ. 001252725) και TEAM TRAXDATA (αριθ. 000877910) για όλα τα προϊόντα και όλες τα υπηρεσίες των κλάσεων 9, 16 και 42, βάσει του άρθρου 52, παράγραφος 1, στοιχείο γ', του κανονισμού του Συμβουλίου για το κοινοτικό σήμα, της 20ής Δεκεμβρίου 1993,
            
         
               —
            
            
               να αναγνωρίσει την ακυρότητα του σήματος TEAM TRAXDATA CTM (αριθ. 000877910) για τις ακόλουθες υπηρεσίες της κλάσης 36: «Οικονομική χορηγία αθλητικών δραστηριοτήτων και δραστηριοτήτων αναψυχής· οικονομική χορηγία αθλητικών αγώνων, εκδηλώσεων και ομάδων· οικονομική χορηγία για αθλητές και αθλήτριες· […] υπηρεσίες παροχής συμβουλών σε σχέση με όλες τις προαναφερθείσες υπηρεσίες»,
            
         
               —
            
            
               να αναγνωρίσει την ακυρότητα των σημάτων TRAXDATA CTMs (αριθ. 000877779) και TEAM TRAXDATA (αριθ. 000877910) για τις ακόλουθες υπηρεσίες της κλάσης 41: «Εκπαιδευτικές και ψυχαγωγικές υπηρεσίες· οργάνωση και διεξαγωγή συνεδρίων, σεμιναρίων, συμποσίων· […] υπηρεσίες ηλεκτρονικών παιχνιδιών παρεχόμενες μέσω του INTERNET· έκδοση βιβλίων, περιοδικών και περιοδικών εκδόσεων […] υπηρεσίες κέντρου ψυχαγωγίας· […] ενοικίαση κασετών μαγνητοσκοπημένης εικόνας (βίντεο), κασετών ήχου, σύμπυκνων δίσκων και κινηματογραφικών ταινιών· υπηρεσίες παροχής συμβουλών σε σχέση με τις προαναφερθείσες υπηρεσίες».
            
         Ισχυρισμοί και κύρια επιχειρήματα
   
      Καταχωρισμένο κοινοτικό σήμα του οποίου ζητείται η ακύρωση: Τα λεκτικά και εικονιστικά σήματα «TRAXDATA» και «TEAM TRAXDATA» για προϊόντα και υπηρεσίες των κλάσεων 9, 16, 36, 41 και 42 — κοινοτικά σήματα υπ' αριθ. 877 910, 877 779, 7 393 και 1 252 725.
   
      Δικαιούχος του κοινοτικού σήματος: Η εταιρία Ritrax Corp. Ltd.
   
      Αιτούσα την ακύρωση κοινοτικού σήματος: Η προσφεύγουσα.
   
      Σήμα του οποίου δικαιούχος είναι η προσφεύγουσα: Η μη καταχωρισμένη εμπορική επωνυμία «TRAXDATA FRANCE SARL» και το εμπορικό σήμα «TRAXDATA» για τα ακόλουθα προϊόντα και τις ακόλουθες υπηρεσίες: «υπηρεσίες παροχής συμβουλών, παράδοση και πώληση αναλώσιμων για ηλεκτρονικούς υπολογιστές, καθώς και εξοπλισμού και εξαρτημάτων για ηλεκτρονικούς υπολογιστές».
   
      Απόφαση του τμήματος ακυρώσεως: Απόρριψη των αιτημάτων της προσφεύγουσας για αναγνώριση της ακυρότητας.
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Το τμήμα προσφυγών παρέβη το άρθρο 52, παράγραφος 1, στοιχείο γ', σε συνδυασμό με το άρθρο 8, παράγραφος 4, του κανονισμού 40/94 του Συμβουλίου, καθόσον αφενός έκρινε ότι η προσφεύγουσα δεν απέδειξε ότι εξακολουθεί να κάνει χρήση του «TRAXDATA» και αφετέρου εφάρμοσε εσφαλμένα τα κριτήρια που ισχύουν για την εκτίμηση της πιθανότητας δημιουργίας σύγχυσης μεταξύ των αντιτιθέμενων σημάτων.